เวลาเกร็งท้องรู้สึกจิ๊ดๆ บริเวณอัณฑะครับ เป็นๆหายๆครับ บางวันก็เป็น บางวันก็ไม่เป็น อยากทราบว่าอันตรายหรือป่าวครับ?
สวัสดีค่ะ อาการเจ็บที่อัณฑะ อาจเกิดจากเส้นเลือดขอดบริเวณอัณฑะ โดยสังเกตุเห็นเส้นเลือดที่โป่งพองออกมาบริเวณถุงอัณฑะ การทิ้งไว้นานๆโดยไม่รักษาเสี่ยงต่อการเป็นหมันได้-ถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรง-ไส้เลื่อน มีอาการได้ตั้งแต่ไม่ปวดจนปวดรุนแรงขึ้นกับระยะของโรค มักพบลักษณะคลำก้อนได้บริเวณขาหนีบ ก้อนอาจผลุบๆโผล่ๆสัมพันธ์กับกิจกรรมบางอย่าง เช่น ไอ จาม เบ่ง ยกของหนัก-อัณฑะบิวขั้ว มักปวดทันทีทันใด พบมากในเด็กแรกเกิดและชายหลังเข้าสู่วัยเจริญพันธุ์-อัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้-โรคผิวหนังบริเวณอัณฑะเช่นการติดเชื้อแบคทีเรีย รูขุมขนอักเสบ เริม เชื้อรา เป็นต้นแนะนำว่าถ้าอาการปวดเป็นมาเรื้อรัง ปวดมากขึ้นเรื่อยๆ คลำก้อนได้ผิดปกติที่อัณฑะควรรีบไปพบแพทย์เพื่อตรวจเพิ่มเติมการดูแลตัวเองเบื้องต้น งดการมีเพศสัมพันธ์ไปก่อนจนกว่าอาการจะหายสนิท ไม่ไปบีบหรือจับบริเวณที่ปวดบ่อยๆ กินยาแก้ปวดเพื่อบรรเทาอาการปวดได้